b'\n_START_ARTICLE_\nMaria Lindblad Christensen\n_START_SECTION_\nKlub\n_START_PARAGRAPH_\nMaria Lindblad begyndte da hun var 4 \xc3\xa5r gammel at spille fodbold i klubben Houlk\xc3\xa6r, hvor hun spillede sammen med drengene. I 2005 flyttede Maria til klubben Team Viborg, hvor hun spillede sammen med piger. Som 13-\xc3\xa5rig spillede hun p\xc3\xa5 klubbens U18 DM hold. Som 16-\xc3\xa5rig blev Maria rykket op p\xc3\xa5 klubbens 1. hold som spillede i 3F-ligaen. I sommeren 2012 flyttede hun til Hj\xc3\xb8rring for at spille for Fortuna Hj\xc3\xb8rring. Hun fik sin debut for Fortuna Hj\xc3\xb8rring den 23.september 2012 mod Taastrup. Hun fik debut som 16-\xc3\xa5rig i Champions League, da Heidi Johansen pludselig blev skadet.\n_START_SECTION_\nLandshold\n_START_PARAGRAPH_\nHun fik debut p\xc3\xa5 landsholdet den 22. oktober 2016 i en 1-0 sejr mod Island. _NEWLINE_Hun blev udtaget til Danmarks trup til EM 2017 i Holland.'